

**REPUBLIKA HRVATSKA**

**DUBROVAČKO-NERETVANSKA ŽUPANIJA**

**OPĆINA VELA LUKA**

Općinsko vijeće

KLASA:

URBROJ:

Vela Luka, \_\_\_\_\_ 2023.g.

Na temelju članka 48. Zakona o predškolskom odgoju i obrazovanju (NN 10/97, 107/07, 94/13, 98/19, 57/22 i 101/23) te članka 29. Statuta Općine Vela Luka (Službeni glasnik Općine Vela Luka br. 11/2021), Općinsko vijeće Općine Vela Luka, a na prijedlog Načelnice, na \_\_\_ sjednici održanoj dana \_\_\_\_\_\_\_ 2023.godine donosi:

Odluku

o visini cijene usluga Dječjeg vrtića Radost Vela Luka

Članak 1.

Utvrđuje se visina cijene usluga Dječjeg vrtića Radost Vela Luka prema programima koju će participirati roditelji (staratelji) djece, kako slijedi:

1. Za petosatni boravak ………..29,73 eura
2. Za devetosatni boravak………51,10 eura
3. Cijena za jasličku grupu……...55,74 eura

Članak 2.

Ostale obveze i prava roditelja regulirana su Pravilnikom o upisu i mjerilima upisa djece u Dječjem vrtiću Radost Vela Luka.

Članak 3.

Danom stupanja na snagu ove Odluke prestaje važiti Odluka o visini cijene usluga Dječjeg vrtića Radost Vela Luka (Službeni glasnik Općine Vela Luka br. 12/2010/).

Članak 4.

Ova Odluka objaviti će se u Službenom glasniku, a stupa na snagu i primjenjuje se od 1. siječnja 2024.godine.

Predsjednik Općinskog vijeća

Zoran Manestar

Obrazloženje:

Člankom 48. Zakona o predškolskom odgoju i obrazovanju definirano je kako Predstavničko tijelo jedinice lokalne samouprave utvrđuje mjerila naplate usluga od roditelja – korisnika usluga. Ovom Odlukom umanjuje se postojeća cijena vrtića za 30%. Nastavak je to vođenja natalitetne politike od strane Općine kako bi popravili demografsku sliku mjesta.

Naime, Općina Vela Luka različitim mjerama i programima u odgoju i obrazovanju, kulturi, športu, gospodarstvu i drugim područjima, nastoji pomoći obiteljima i djeci i olakšati im velike izazove koje pred njih donosi suvremeni život te mladim osobama stvoriti što bolje uvjete za stjecanje kvalitetnog obrazovanja i razvoj potencijala jer svaka mjera koja olakšava i rasterećuje mlade i njihove obitelji mora imati prioritet.

U prilogu u tablici iznosi sadašnje i nove cijene po programima.

|  |  |  |
| --- | --- | --- |
| JASLICE (600 KN)  **79,63 EURA** | UMANJENJE 30%  -23,89 EURA | NOVA CIJENA (70%)  **55,74 EURA** (420,00 KN) |
| **DEVETOSATNI** (550 KN)  **73,00 EURA** | UMANJENJE 30%  -21,90 EURA | NOVA CIJENA (70 %)  **51,10 EURA** (385,01 KN) |
| PETOSATNI (320,00 KN)  **42,47 EURA** | UMANJENJE 30 %  -12,74 EURA | NOVA CIJENA (70 %)  **29,73 EURA** (224,00 KN) |